จู่ๆก็เกิดอยากทานอาหารเหนือขึ้นมา แต่ครั่นจะนั่งรถไปภาคเหนือเพื่อทานอาหารอย่างเดียวก็ยังไงๆอยู่ เพื่อนเลยแนะนำให้ไปลองร้านอาหารเหนือที่ยูเนียนมอลล์ค่ะ ชื่อร้าน "ฮ้านจาวเหนือ" โอเคก็ไปลองค่ะ วันนั้นที่ไปมีคนในร้านไม่มากค่ะ ที่นั่งโล่งๆ เมนูแนะนำเป็น "ข้าวซอย" ค่ะ (เราไม่ได้สั่ง) สั่งอาหารมาทานกัน3 อย่าง ได้แก่ ไส้อั่ว, แกงแค และลาบหมูคั่ว พร้อมข้าวสวย1 จานค่ะ พูดถึงการตกแต่งอาหารก่อน ก็มาแบบปกติเลยค่ะ มีชุดผักสดมาให้1 ตระกร้า น้ำก็มาเป็นขันเงินใส่น้ำแข็งค่ะ ก็น่ารักดี ในส่วนของรสชาติ มากันทีละจานนะคะ

ไส้อั่ว>>>รสชาติจืดไปค่ะ ไม่มีรสที่โดดเด่นออกมา ไม่เผ็ดและไม่เข้มข้น ปริมาณสำหรับสองคนกำลังดีค่ะ
แกงแค>>>ถามจากเพื่อนคนเหนือแท้ๆ คอมเมนต์ว่ารสชาติเข้มข้นดีค่ะ แต่เค็มไปมากๆ ถ้าไม่ทานกับข้าวไม่ไหวเลยค่ะ โรคไตถามหาแน่ ส่วนตัวว่าทานกับข้าวสวยกำลังดีค่ะ มีความเผ็ดอยู่บ้างนิดหน่อย ปริมาณสำหรับ2-3คนค่ะ
ลาบหมูคั่ว>>>เพื่อนบอกว่าคนเหนือแท้ๆมักจะทานเป็นลาบดิบค่ะ แต่ที่ร้านน่าจะไม่มี เราก็ไม่กล้าลองด้วย เลยเป็นลาบหมูคั่วมาแทน รสชาติก็ไม่เข้มข้นนะคะ หมายถึง ไม่เผ็ด ไม่นัว ไม่เค็ม คือรสชาติธรรมดามาก ไม่มีอะไรโดดเด่น แต่ไม่ถึงกับแย่นะคะ ทานได้ค่ะ 

โดยรวมเราว่ารสชาติอาหารธรรมดาค่ะ คนไม่ทานเผ็ด ทานได้ค่ะ แต่อาจจะยังไม่ถึงกับเป็นอาหารเหนือแท้ๆ แก้ขัดได้ค่ะ ราคาก็ไม่แพงมากจนเกินไป เราจำราคาเบ็ดเสร็จไม่ได้ แต่ไส้อั่วน่าจะ 100บาทมั้งค่ะ 

ก็สำหรับใครที่ไม่รู้จะทานอะไร เบื่ออาหารเดิมๆ ก็ลองแวะมาร้านฮ้านจาวเหนือดูได้นะคะ ลองดูค่ะ????
